ओलिंपिक चैंपियन माइकल फ़ेल्प्स का जादू है बरक़रार, कड़ी मेहनत का नतीजा है सफलता  
फ़ेल्प्स हफ़्तेभर की कड़ी ट्रेनिंग में 80 किलोमीटर तैरते हैं
हर रोज़ वो 5 से 6 घंटे स्विमिंग पूल में बिताते हैं 
कठिन काम को करने के लिए वो 12000 कैलोरिज़ का सेवन करते हैं
रियो में फ़ेल्प्स के कुछ और इवेंट बचे हैं - इसमें 100 मीटर बटरफ़लाई रेस और 4X100 मीटर मिश्रित तैराकी रिले और 100 मीटर सिंग्लस तैराकी हैं. ज़ाहिर है इन इवेंट में फ़ेल्प्स के साथ-साथ फ़ैन्स भी उनसे गोल्ड की उम्मीद लगाए होंगे. फ़ेल्प्स कहते हैं, 'मैं आगे के इवेंट्स में उतरने के लिए तैयार हूं..अभी मैंने आधा रास्ता भी तय नहीं किया है.' ( ये भी पढ़ें : ओलिंपिक में एक मेडल जीतना ही है कठिन, फेल्‍प्‍स जैसे इन खिलाड़ि‍यों ने लगा दी मेडल्‍स की झड़ी..)

फ़ेल्प्स ने 2012 लंदन ओलिंपिक के बाद तैराकी से संन्यास ले लिया था लेकिन 2014 में उन्होंने एक बार फिर वापसी कर कड़ी मेहनत से सबको प्रभावित किया. ओलिंपिक इतिहास में फ़ेल्प्स के नाम सबसे ज़्यादा 25 मेडल हैं. इसमें 21 गोल्ड, 2 सिल्वर और 2 ब्रांन्ज़ मेडल शामिल हैं. दूसरे नंबर पर रूस की जिम्नास्ट लेरिसा लेटनिना के 18 मेडल हैं, जिसमें 9 गोल्ड, 5 सिल्वर और 4 कांस्य पदक है.